
ANUNTŢURI 


+ Printre multele lucrări care continuă pentru 
înfrumusețarea Bisericuţei este şi cea care pri- 
veşte partea de lemnărie a pereţilor interi- 
ori şi arcadelor. Ea va fi realizată de către un 
profesionist arădean, Sorin-Florin Martin. În 
portofoliul său intră realizarea iconostasului şi 
mobilierului din Catedrala Nouă, dar şi a ico- 
nostasului și uşilor acestuia din Catedrala Mân- 
tuirii Neamului 





« Tinerii şi adolescenţii noştri au petrecut scurta 
vacanţă de acum o săptămână într-o tabără în 
zona Nerei. Indrumaţi şi încurajați mereu cu 
dragoste de Tudor-Gheorghe şi Giorgiana actri- 
ţa, s-au bucurat de şederea împreună, de slujbe- 
le de la mănăstire, de bătaia cu zăpadă. 


+ Corul „Sfântul loan Damaschin” din organi- 
zează cursuri de muzică psaltică, prin care 
participanţii vor avea ocazia să studieze notația 
muzicii bizantine și să interpreteze cântări bise- 
riceşti. Cursurile nu au un cost specific, partici- 
panţii putând dona în funcţie de posibilităţi. 
Suma colectată va fi redistribuită pentru ajuta- 
rea mai multor cazuri de copii bolnavi. 

Ioan Alexandru, Justinian Chira - SCRISORI 


Corespondenţa Înaltpreasfinţitului Justinian cu poetul Ioan Alexandru este un veritabil 
exemplu de restaurare în comuniunea dragostei. Această corespondenţă are în sine o rele- 
vanţă deosebită pentru a sesiza geneza scriitorului, a poetului şi geneza sau creşterea du- | 
hovnicească şi culturală a ierarhului prin meandrele unor vremi ce presupuneau anumite | 
sacrificii. Suntem în faţa a două personalităţi care au un drum propriu de la care nu voiesc | 
să se abată, de la care nu voiesc să devieze nici măcar un milimetru, ei căutând mereu con- 
diţii şi căi de mărturisire, de regenerare a simțului, de responsabilitate individuală şi co- 


lectivă 








ŞTIRI 


+ Deşi Cehia a fost încreştinată de către Sf. Chiril și Metodiu, 
istoria a desprins-o de tradiţia ortodoxă, punând-o sub oblădui- 
rea Romei catolice. Iată că în ultimii ani Ortodoxia a revenit 
puternic în această ţară şi acum este a doua confesiune, ca nu- 
măr de credincioși, după cea catolică. Ne bucurăm că la Praga 
face misiune unul dintre apropiații obștii noastre, părintele An- 
drei. (sursa: orthodoxchristian.com)) 


+ „Tensiunea din imediata apropiere a Republicii Moldova ame- 
ninţă nu doar Ucraina, ci şi întreaga Europă, ce doar de curând a 
rupt cortina de fier trasată după cel de-al II-lea Război Mondial”, 
a spus IPS Petru, mitropolitul Basarabiei. El a îndemnat pe 
toţi preoţii, dar şi pe credincioşi, să înmulțească rugăciunea pen- 
tru pace. (sursa: basilica.ro) 


«+ Editura Apostolia a Mitropoliei Europei Occidentale și Meridio- 
nale a publicat o nouă ediţie a Jurnalului fericirii de Ni- 
coale Steinhardt în limba franceză. Aceasta păstrează tra- 
ducerea excepţională realizată de Marily le Nir şi prefața lui Oli- 
vier Clement, la care adaugă note de subsol consistente şi o pos- 
tfaţă alcătuite de Michel Simion, fiul unuia dintre prietenii Mo- 
nahului de la Rohia. (sursa: basilica.ro) 

BI „„. 15 
DITURĂ LUMEA CREDINȚEI . 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Vieţile ni se scurg în grabă, printre 
îndatoriri și mesaje. Dacă ne cad 
sub ochi versete precum: „Cu prie- 
tenul credincios nimic nu se poate 
asemăna şi nu este măsură a bună- 
tății lui”, poate zâmbim, poate of- 
tăm... Dar măcar din taina prieteni- 
ei celor mai buni decât noi să ne 
adăpăm cu o picătură. 


Două perechi de prieteni, la distanţă 
de 1600 de ani! 


S-au întâlnit în Atena, ca studenţi la 
școala de acolo şi, învățând împreu- 
nă, mergând împreună la slujbe, 


Maxi Mina 


Foaie ortodoxă pentru suflet 


PRIETENUL 
CREDINCIOS 


este leacul vieții 





dorind împreună aceleași lucruri 
folositoare sufletului, au ajuns să 
pună în inimile lor unul faţă de celă- 
lalt, o prietenie şi o iubire dincolo 
de moarte. Au fost împreună 8 ani. 
Ar fi vrut să rămână şi în restul 
acestei viaţi împreună, să stea în 
pustie şi să se liniştească în rugăciu- 
ne şi citiri sfinte, dar Dumnezeu a 
rânduit altceva, spre folosul celor 
din vremea lor, dar şi al nostru, al 
creştinilor din toate veacurile. Bise- 
rica îi numeşte un trup cu două su- 
flete. 


De multe ori din scrisori se descope- 
ră cele tainice. lată câteva cuvinte 
ale Sfântului Vasile cel Mare 

către cel mai bun prieten al său, Sf. 
Grigorie Teologul: 


„«Cine-mi va da mie aripi ca de 
porumbel?» sau cum s-ar putea 
înnoi bătrânețea mea, ca să pot 
trece peste întinderea care mă des- 
parte de tine, prea iubite, ca să-mi 
astâmpăr dorul şi să istorisesc su- 
părările sufletului şi să regăsesc 
prin tine o mângâiere oarecare în 
necazurile mele?” 


„Vino să lucrăm împreună în lupta 
care ne aşteaptă spre a face de 
ruşine pe dușmanul care s-a în- 
trarmat împotriva noastră. Chiar 
şi numai arătându-te, le vei stăvili 
acestora avântul şi vei împrăştia 





APOSTOLUL DANEMARCEI 


Sf. Ansgar (sau Oscar) este omul căruia danezii şi suedezii îi datorează 
încreştinarea, în secolul al IX-lea. Orfan de mic, el a fost crescut în rigorile vieţii 
monahale din Franţa şi s-a umplut de dorul de a-L mărturisi pe Hristos. Atunci 
când toţi au refuzat să facă misiune la danezii cei duri, Ansgar a fost singurul care 
a dorit să propovăduiască pe Hristos păgânilor. Şi a reuşit, căci lucrarea i-a fost 
însoţită de multă rugăciune, dar şi de o bună organizare — şi-a creat un centru 
misionar la Hamburg, de unde a trimis misionari în toată Scandinavia. Este prăz- 
nuit în 3 februarie, mai multe biserici din nordul Europei avându-l drept ocroti- 


tor. 





MaxiMina 3/2022 





pe cei care s-au legat să răstoarne 
liniştea împărăției, căci din darul 
pe care ţi l-a dat Dumnezeu, le vei 
arăta că Tu eşti conducătorul luptă- 
torilor noştri, închizând orice gură 
nelegiuită care grăieşte fărădelege 
împotriva lui Dumnezeu.” 


Dar şi Sf. Grigorie îi răspunde cu 
delicateţe: 


Am eşuat, recunosc, în promisiunea 
să fiu împreună cu tine şi să filoso- 
făm împreună, [deşi] am consimțit 
încă din Atena, din timpul prieteniei 
şi comuniunii de acolo — căci nu pot 
spune ceva mai potrivit. Dar am 
eşuat nu de bună voie, ci pentru că o 
lege a biruit [o altă] lege: cea care 
porunceşte să-i slujim pe părinți 
[biruind-o] pe cea a frăţiei şi a legă- 
turii. Nu voi eşua complet, dacă pri- 
meșşti [tu] însuţi aceasta. Voieşte, 
așadar, să fim şi noi cu tine, dar 
[fii] şi tu însuți cu noi, ca să fie toate 
comune şi prietenia deopotrivă de 
cinstită.” 


„Umple-te de învățătură şi bucură- 
te de prietenia noastră. Toate cele 
de la tine ne sunt folositoare, de ori- 
ce fel ar fi vreodată şi oricum ar fi.” 


Păstrând proporţiile, peste veacuri 
descoperim tot din epistole, o altă 
pereche de oameni ai lui Dumnezeu, 
care și-au deschis inimile unul faţă 
de altul, ca Duhul Sfânt să toarne în 
ele dorul şi iubirea care unesc sufle- 


tele întru Hristos. Sunt de aici, de 
aproape nouă, iar cuvintele lor mi- 
nunate ne stârnesc uimire, bucurie, 
dorinţă de a gusta și noi din darul 
prieteniei. Este vorba de Episcopul 
Justinian Chira şi de poetul 
Ioan Alexandru. Aceştia doi s-au 
descoperit unul pe altul la Rohia, au 
petrecut veri împreună, în rugăciune 
şi citire şi vorbire sfântă. Apoi viaţa 
i-a despărțit. Însă scrisorile lor sunt 
mărturia statornicei iubiri pe care au 





Iată ce scrie Ioan Alexandru: 


„Îti mulțumesc, iubit frate, că toți 
aceşti trei ani şi Jumătate petrecuți 
în străini ai fost mie aproape sufle- 
teşte cum nimeni altul, prin scriso- 
rile tale luminoase şi bune şi prin 
ființa ta închinată acolo, între pă- 
duri, unde trage mereu un clopot.” 


„Sufletele noastre în fiecare zi şi 
noapte gemene străbat văzduhurile. 
Mi-e atât de dor de dumneata ca de 
părinții mei... Sufletul meu atât vă 
are de aproape că nu ştiu dacă ne- 
am despărțit o clipă de când ne-am 
cunoscut.” 


Dar și felul atât de cald în care îi răs- 
punde PS Iustinian: 


„Iubite Domnule Alexandru, întot- 
deauna când văd numele dus. mi se 
pare că răsare soarele. Mi se lumi- 
nează toate gândurile, mi se înseni- 
nează sufletul, sunt deosebit de feri- 
cit.” 


„Bucuria când cel pe care-l iubeşti 
ca pe îngerii din cer şi-l porți în su- 
flet îți îngăduie să priveşti câteva 
clipe adânc în sufletul său şi să în- 
trezăreşti culmile şi prăpăstiile ... la 
vederea cărora te umpli de spaimă, 
uimire şi bucurie.” 


Frânturi de suflete, de lumină, de 
dragoste. Dumnezeu să dea fiecăruia 
dintre noi a se face prieten! 

SCURTĂ TÂLCUIRE 
la icoana 


intâmpimării Domnului 





Scena. se petrece în interior, în 
sanctuarul Vechiului Testament. 
Aceasta se transpune prin prezenţa 
vălului roşu de deasupra baldachi- 
nului şi prin masa de Altar care se 
vede în icoană. 


Persoanele sfinte sunt grupate în 
două linii de întâlnire, care converg 
către centru, unde este Pruncul Ii- 
sus. Pe de o parte este Preacurata, 
cu mâinile acoperite de poalele tuni- 
cii sale, la fel ca şi Dreptul Iosif. 
Acesta poartă delicat darul de jertfă, 
cele două turturele (simboluri ale 
celor două biserici: Biserica Vechiul 
Testament, rămăşiţa credincioasă a 
lui Israel şi Biserica neamurilor pă- 
gâne). Maica Domnului priveşte în 
faţă, oferindu-L pe Prunc Dreptului 
Simeon. De fapt ea ni-L oferă pe 


În partea cealaltă a imaginii, îl ve- 
dem foarte aplecat, pe Dreptul Si- 
meon. E] trăia din viitorul omenirii, 
iar viitorul omenirii pentru el era 
Hristos. Îl primeşte pe braţe şi devi- 
ne ca un tron al Împăratului tutu- 
ror. În spatele Dreptului Simeon o 
vedem pe Proorocița Ana, care slu- 
jea de o viaţă la Templu, zi şi noapte, 
în post şi rugăciune. Ea aparţine 
rămăşiţei credincioase a lui Israel. 


În centru stă Pruncul sfânt, Care 
apare îmbrăcat, iar nu în scutece. 
Haina este de obicei o tunică scurtă 
imperială, din care se pot vedea pi- 
ciorușşele goale ale Pruncului, adi- 
că faptul că e şi om adevărat. Ico- 
narii teologi ştiu că nu trebuie să-L 
înfăţişeze pe Hristos, Prunc de 40 de 
zile, ca un copil nou-născut, ci având 
chip de matur, pentru a arăta şi as- 





tfel negrăita taină a Persoanei Mân- 
tuitorului. Pruncul ţine în mâna 
stângă un sul închis, care trimi- 
te la taina Dumnezeirii Sale. 


În această aşezare a persoanelor din 
icoană este o îmbinare minunată a 
Vechiului şi Noului Testament. Iar 
caracterul universal al acestui eveni- 
ment se regăseşte în cântarea Drep- 
tului Simeon: „că văzură ochii mei 
mântuirea Ta, pe care ai gătit-o 
înaintea feței tuturor popoarelor”. 


(text aparţinând Pr. Ioan Bizău) 


IUBIREA 


loan Alexandru 

Hristos nouă tuturor. 





VERSUL EMINESCIAN al creației 





„În cuibar rotind de ape, peste care luna zace”. 
Este un vers din poemul Călin (file din poveste), despre 
care Tudor Arghezi aprecia că este cel mai frumos şi mai 
adânc din câte s-au scris în literatura română. Imaginea 
receptată aici este cea a lunii aşezată ca o cloşcă peste 
vârtejul pe care îl face un izvor curgând repede, în mijlo- 
cul „pădurii de argint”. 


În literatura noastră veche (pe care Eminescu o cunoştea 
foarte bine, întrucât s-a şi inspirat foarte mult din ea), lu- 
mina lunii are valenţele luminii dumnezeiești creatoare şi 
iluminatoare a omului în noaptea păcatului. Lumina 
lunii este echivalată cu razele harului, care ne lu- 
minează mintea în întunericul lumii acesteia. Soarele şi 
luna, atunci când apar în icoane sau în stemele Ţărilor 
Române, simbolizează prezenţa harului dumnezeiesc 
pretutindeni în lume, transparenţa iubirii dumnezeieşti. 


Sfântul Vasile cel Mare aseamănă purtarea Sfântului 
Duh peste ape, din referatul Facerii, cu felul în care 


O cloșcă îşi acoperă cuibul său. Asemănarea cu cloșca nu 
este străină Scripturii Sfinte, întrucât însuşi Hristos le 
spune, la un moment dat, iudeilor, că a vrut de multe ori 
să îi adune, să îi unească, aşa cum îşi adună o cloșcă puii 
săi, dar ei n-au vrut. 


Astfel încât, în versul eminescian, atât izvorul ca incuba- 
tor al vieţii, caracterizat prin puritate şi transparenţă, cât 
și luna care stă „în cuibar rotind de ape”, icoană a luminii 
dumnezeieşti care dă viaţă, sunt simboluri profund creş- 
tine şi ortodoxe. Este un vers cu profunde reverberaţii 
creaționiste şi o imagine a cărei frumuseţe şi suavitate 
secondează referatul biblic al Facerii, sugerând iubirea, 
delicateţea şi atenţia lui Dumnezeu, cu care Aces- 
ta a creat lumea. 


Text preluat de pe site-ul teologiepentruazi.ro 

Ul MUSCOVITE ARTILLERY 
1: Officer, parade uniform, mid/ate 17th C 

2: Private, blue parade uniform, mid/late 17th C 
3: Private, service unitorm, late 17th C 
















La răscruce de vremi 


GG Din Hotin și pân" la mare 


Vin muscalii de-a călare, 
De la mare la Hotin 
Mereu calea ne-o aţin. 


M.Eminescu 


CELE 12 INVAZII RUSEŞTI (1) 


A 

În ultima vreme se vorbeşte tot mai 
mult despre atacuri şi aliaţi. Dar sin- 
gura scăpare pe care poporul român 
a avut-o vreodată, singurul său aliat 
a fost Dumnezeu. Să cugetăm asu- 
pra celor trecute şi prezente... 


Iată în câteva date, cele 12 invazii de 
care am avut parte în ultimele 3 se- 
cole din partea rușilor: 


1) Sub influenţa promisiunilor , în 
anul 1711, Dimitrie Cantemir, pe 
atunci principe al Moldovei, încheie 
un tratat de alianţă cu ţarul Petru I 
al Rusiei, prin care cel din urmă re- 
cunoştea Nistrul drept graniţă a teri- 
toriilor românești care ar putea obţi- 
ne emanciparea de sub Imperiul o- 
toman. Condiţia era sprijinirea ruşi- 
lor în conflictul cu turcii. Într-unul 
din articolele tratatului se spune că 
„frontiera Principatului Moldovei 
este determinată după drepturile 
sale din vechime de către Nistru, 
Camenița, Bender, inclusiv teritori- 
ul Buceagului, Dunăre, Valahia, 
Marele Ducat al Transilvaniei şi 
graniţele deja cunoscute cu terito- 
riul Poloniei.” În această epocă nu 
se punea problema Basarabiei şi a 
Bucovinei, ele fiind parte integrantă 
a teritoriului românesc. 


După câteva luni de la semnarea 
tratatului, rușii invadează pentru 
prima dată teritoriile româneşti, pe 
motivul declanşării războiului cu 
Poarta. Însă au fost înfrânți de turci 
şi s-au retras din Moldova. Conse- 
cinţa acestui prim asalt pe pământul 
nostru a fost înlăturarea de către 
turci a domniilor pământene şi nu- 
mirea unor principi străini - fana- 
rioții (greci). 


2) Urmează un moment de pauză în 
relațiile noastre cu ruşii, până în 
anul 1736. Atunci ruşii ocupă Azovul 
şi turcii încep război cu ei. Austriecii 
(care în 1718 anexaseră Oltenia) îi 
sprijină pe ruşi, iar aceştia ajung să 
aibă următoarele pretenţii de la 
Poartă: „cedarea Crimeii şi a Ba- 
sarabiei şi recunoaşterea Moldo- 
vei şi a Valahiei ca principate 
autonome sub suzeranitatea 
Rusiei.” 


Ruşii invadează Moldova în 1739 şi 
pătrund în Valahia, până la Câmpi- 
na. În 1739 se încheie pacea cu tur- 
cii, fără ca ruşii să primească ceva, 
iar Oltenia revine Valahiei. 


3) Trec aproape 30 de ani fără ca 
românii să mai vadă uniforma mili- 
tară a ruşilor. Insă în 1768, turcii 
încep alt război cu ruşii, iar ultimii 
se grăbesc să ocupe Moldova şi Va- 
lahia. Acestea au fost în pericol de a 
fi anexate de Imperiul țarist, însă 
intervine Prusia, care avea propriile 
interese, şi Principatele române sca- 
pă pe moment de cizma rusească. 


Austria înţelege că dorinţa Rusiei de 
a vedea independente ţările române 
este de fapt masca prin care ruşii 
ascundeau intenţia de a avea aceste 
teritorii sub stăpânirea lor. Impără- 
teasa Ecaterina a Rusiei a renunţat 
oficial la cele două principate, iar 
preţul a fost împărţirea Poloniei în- 
tre ea, Prusia și Austria. Cu acest 
prilej, prin complicitatea Rusiei, în 
1775 Austria a răpit un alt teritoriu 
românesc — Bucovina. 


4) O ultimă invazie a armatelor ru- 
seşti în secolul al XVIII-lea a avut 
loc în anul 1787. În preajma acelui 


an, ruşii, nemulţumiţi de ce obţinu- 
seră în urmă cu 12 ani, încheie o 
înţelegere secretă cu Austria, de îm- 
părţire a Imperiului otoman, prin 
care țarina Ecaterina II doreşte înfi- 
inţarea vechiului stat al Daciei, inde- 
pendent, dar uşor manevrabil de 
Rusia. Ruşii nu reuşesc acest pro- 
iect, dar fac un alt pas, care ne va 
arăta în ce fel respectă ei indepen- 
denţa altor popoare. În 1775 recu- 
noscuseră independența Crimeii, 
dar în 1783 o invadează pur şi sim- 
plu, anexând-o imperiului. 


Din această cauză, turcii declară 
război ruşilor, iar anul 1787 este cel 
în care trupele ţariste intră din nou 
în Moldova şi Valahia. După 3 ani se 
încheie pacea. Ruşii primesc a- 
cum ţinutul dintre Bug şi Nis- 
tru. Din acest moment românii nu 
vor mai cunoaşte răgaz. 


Acestea sunt primele patru invazii 
rusești pe pământ românesc. Ce au 
însemnat ele pentru oamenii simpli? 
Rusia şi-a dus o bună parte dintre 
războaie pe alte teritorii decât cel 
propriu. Aceasta implica susţinerea 
armatei ţariste de către populaţiile 
din zonele invadate. Iar dacă oame- 
nii refuzau, soldaţii ruşi luau singuri 
ceea ce pofteau și aveau nevoie. Ţă- 
rile Române invadate de ruşi erau 
total lipsite de apărare, căci turcii nu 
erau prezenţi militar. Deci populaţia 
a rămas singură în faţa pretențiilor 
de susţinere a armatei ruseşti. Adi- 
că, din puţinul pe care îl aveau, ro- 
mânii trebuiau să hrănească zeci de 
mii de soldaţi străini. 


(va urma) 

Părintele Ioan Krestiankin a fost 
unul dintre marii duhovnici contem- 
porani ai Bisericii Ortodoxe Ruse. S- 
a născut în 1910, primind numele 
loan după numele Sfântului loan 
Moshu, prăznuiit în ziua naşterii sa- 
le. Incă din copilărie, loan a slujit în 
Sfântul Altar ca ajutor (acolut), sub 
ascultarea Arhiepiscopului Serafim 
de Orel (canonizat în anul 2000 ca 
jeromartir). În 1945 a fost hirotonit 
diacon, iar apoi patriarhul Alexei I l- 
a hirotonit preot celib. A slujit până 
în 1950, când autorităţile l-au ares- 
tat sub acuzaţia de agitaţie antisovi- 
etică şi l-au trimis în lagăre de con- 
centrare pentru şapte ani. Părintele 
loan a fost eliberat înainte de ter- 
men, în 1955. 


Părintele s-a întors din lagăr cu de- 
getele de la mâna stângă zdrobite, 
dar evita să vorbească despre anii de 
detenţie. Și totuşi odată, a fost între- 
bat: 


- Părinte, a fost greu în lagăre? 

- Nu ştiu de ce, dar nu îmi amintesc 
nimic rău, a răspuns el; țin minte 
numai cerurile deschise şi îngerii 
care cântau. 

După eliberare a fost tuns în mona- 
hism, în 1967 intrând în Mănăstirea 
Adormirii Maicii Domnului din 
Pskov-Pecerska, unde s-a nevoit 
până la moartea sa, în 5 februarie 
2006. 


Părintele îi iubea pe oameni, de ace- 
ea la mănăstire venea multă lume, 
dorind să audă un cuvânt de învăţă- 
tură sau pentru a-i cere un sfat de 
mântuire. Există numeroase mărtu- 
rii ale fiilor duhovnicești ai părinte- 
lui Ioan, care confirmă faptul că pă- 
rintele a fost binecuvântat de Dum- 
nezeu cu multe daruri duhovnicești. 
Iată câteva mărturii: 


Părintele IOAN 

KRESTIANKIN 


Ce! văzăror cu duhul 


„Odată m-am îmbolnăvit şi am 
ajuns la spital. Boala era grea şi pă- 
rintele Ioan, într-o scrisoare, mi-a 
dat binecuvântare să mănânc în spi- 
tal peşte şi lactate, deşi ne aflam în 
Postul Crăciunului. În salon aveam 
şi televizor. Venindu-mi un pic în 
fire, am decis să urmăresc noutăţile, 
iar mai apoi şi vreun film interesant, 
lucru pe care nu îl mai făcusem de 
câţiva ani. În aceeași zi, spre seară, 
am primit o scrisoare de la Părintele 
loan. Îmi amintesc cum stăteam în 
pat, terminasem de vizionat un film 
și citeam scrisoarea părintelui. La 
sfârşitul scrisorii, era scris: Părinte 
Tihon, ţi-am dat binecuvântare să 
dezlegi postul, dar nu să te şi uiţi la 
televizor. M-am rostogolit de pe pat 
şi am scos cablul televizorului din 
priză. Pe atunci ştiam ce înseamnă 
să nu asculţi de Părintele Ioan.” 


„Era primul Post Mare din viaţa 
mea. Totul pentru mine era o nouta- 
te şi trăiam nişte emoţii puternice. 
Slujbele lungi din mănăstire îmi co- 
pleşeau sufletul de bucurie, în 
schimb, mâncarea de post era pen- 
tru mine o adevărată pedeapsă. Într- 
o zi trecând spre trapeza mănăstirii, 
mă gândeam cu scârbă: Din nou, 
cașă şi cașă! (pilaf din arpacaş sau 
mei) Iar eu nu o suport din copilă- 
rie. Gândindu-mă la nesuferita caşă, 
dintr-o parte s-a apropiat arhiman- 
dritul Ioan Kretiankin, care mi-a 
spus: 

- Iar glandele mele salivare, sunt 
alcătuite în aşa fel, încât şi pâinea 
neagră o mănânc ca pe prăjituri. 
Arhimandritul m-a binecuvântat şi s 
-a rugat punându-și mâinile pe ca- 
pul meu îmbâcsit de gândurile des- 
pre caşșă. Aşa a avut loc prima mea 
întâlnire cu marele duhovnic. Iar de 
atunci şi până în prezent, în Postul 
Mare, mă căiesc sincer: 


- Părinte, nu postesc, ci petrec. Ce 
bune sunt toate!” 


„Am venit la Mănăstirea Pecerska 
din Pskov în toamna anului 1988. 
După slujba de seară, părintele a 
ieşit din biserică, iar mulţimea de 
pelerini veniţi după sfatul părintelui, 
s-a repezit la acesta. 

- Părinte, strigă din mulţime o fe- 
meie, mi-a dispărut fiul de o lună de 
zile. Oare este viu sau a murit? 


Bătrânul se întoarce la femeia plân- 
să, dar nu este lăsat să-i vorbească. 
„Paznicii” părintelui îmbrâncesc fe- 
meia, iar pe el îl duc repede prin 
mulţime, apucându-l cu profesiona- 
lism de sub braţ. Numai că femeia 
nu se potoleşte, aleargă pe urmele 
bătrânului şi strigă: 


- Părinţele, drăguţule! Singurul 
meu fiu! În acest moment părintele 
scapă cumva din mâinile paznicilor 
şi binecuvântează femeia, mângâind 
-0: 


- Fiul dvs. este viu şi se va întoarce 
în curând! Aşa se realiza comunica- 
rea cu marele duhovnic — din mers, 
din fugă, deseori prin coresponden- 
ță, transmițând întrebările prin sora 
mireană Tatiana Sergheievna, şi tot 
prin ea primind răspunsul. Iar fiul 
femeii nenorocite spre dimineaţă a 
ajuns acasă.” 


Mai multe mărturii despre părintele 
loan se pot citi în cartea Arhiman- 
dritului Tihon Shevkunov, Nesfinţi- 
ţii Sfinți şi alte povestiri. 


Să avem rugăciunile lui! 


I.G. 

Hristos este începutul vieţii noas- 
tre. Viaţa este o Persoană şi S-a ară- 
tat. Căci spune Sf. Ap. loan „Și Viaţa 
s-a arătat şi am văzut-o şi mărturi- 
sim şi vă vestim Viaţa de veci”. Iar 
viaţa Bisericii se identifică întru totul 
cu viaţa lui Hristos. Biserica este mi- 
reasa lui Hristos, cea care Il poartă. 
„Iată, Eu sunt cu voi până la sfârşi- 
tul veacurilor” este una dintre defi- 
nițiile Bisericii. Intre momentul anu- 
lui 33 când Hristos coboară la iad şi 
momentul anului 33 când pogoară 
Duhul Sfânt la Cincizecime, nu este 
nicio prăpastie. În această perioadă 
este tot viața lui Hristos, iar noi, 
acum, tot viaţa lui Hristos trăim. 


Viaţa Bisericii este oglinda în- 
tru totul a vieţii lui Hristos. 
Cursul vieţii Bisericii este exact 
cursul vieţii Mântuitorului. Aceasta 
trebuie să ne rămână în inimă, căci 
este cheia creştinismului. Dacă în 
anul 33 Hristos a fost răstignit, la 
sfârşitul veacurilor, Biserica va fi şi 
ea răstignită. 


Dacă ştim bine viaţa lui 
Hristos şi cuvintele Sale, 
vom înţelege unde suntem 
noi, ce trebuie să facem şi 
ce urmează. 


De aceea au fost sfinţi care au proo- 
rocit, pentru că ei trăiau în Hristos 
deplin şi prin El vedeau exact cursul 
vieţii Bisericii, găsind concordanța 
între ele. 


La anul 1 Se naște Hristos. El vine în 
lume, dar cum? De-abia Se naşte şi 
încep persecuțiile. Vin magii și Irod 
află de naşterea Sa, iar atunci începe 
căutarea îndârjită de a-L afla ca să-L 
ucidă. De ce? Pentru că îi era teamă 
să nu-i ia locul. Căci magii l-au între- 
bat: „Unde este regele iudeilor?”. Şi 
la auzul acestui cuvânt, Sfânta Scrip- 
tură zice că „regele Irod s-a tulburat 
şi tot Ierusalimul împreună cu el. 








Apoi a urmat persecutarea lui Hris- 
tos de către Irod, prin omorârea ce- 
lor 14.000 de prunci. După aceasta, 
Pruncul a trăit exilul, a avut o copilă- 
rie grea. Primii 12 ani din viaţa Sa 
pământească o considerăm exilul. De 
ce 12 ani? Pentru că atunci este pri- 
ma referinţă în Sf. Scriptură despre 
copilul Hristos, pe Care Maica Sfântă 
şi Dreptul Iosif Il pierd la templu. 


Să vedem şi viaţa Bisericii... Dacă 
putem încadra copilăria lui Hristos 
între anii 1-12, perioada de început a 
Bisericii este situată între anii 33- 
313. De ce anul 33? Pentru că este 
anul în care s-a întemeiat Biserica; 
data nașterii Bisericii este Cincizeci- 
mea anului 33. 


Copilăria lui Hristos — copilăria Bise- 
ricii. Persecuţie şi exil pentru Hristos 
- persecuție şi exil crunt în viaţa Bi- 
sericii. Exact după Inălţarea lui Hris- 
tos, în anul 33, începe persecuția, 
prin martiriul Sfântului Ap. Ştefan. 
Perioada anilor 33-313 este cunoscu- 
tă în istorie drept perioada persecuţi- 
ilor. 


A fost o luptă teribilă a diavolu- 
lui atât în copilăria lui Hristos, 
cât şi în cea a Bisericii. Una din 
tacticile sale este următoarea: stâr- 
pește gândul bun al omului din faşă! 
Deşi suferă de tâmpenie duhovni- 
cească din cauza mândriei, diavolul 
nu este lipsit de inteligenţă. Sf. Sera- 
fim de Sarov spunea să nu-i bleste- 
măm pe draci, pentru că cel mai mic 
dintre ei poate sfărâma pământul 
într-o clipă doar cu unghia de la de- 
getul mic. Numai harul lui Dumne- 
zeu ne ţine! Diavolul a înţeles, a sim- 
țit că Hristos este Fiul lui Dumnezeu. 
EI spune prin strigătul demonizaţilor 
din Gadara: „Ce ai Tu cu noi, Iisuse, 
Fiul lui Dumnezeu? Ai venit aici mai 
înainte de vreme ca să ne chi- 
nuieşti?” lar Hristos îl certa să tacă. 
Diavolul ştia aceasta, dar nu ştia 
taina întrupării. Ca atare a acţionat 
prost. El a gândit aşa: trebuie să-L 





Excurs istoric 


VIATA LUI HRISTOS 
si viata noastră (1) 


Preot $te fan 


elimin pe acest Hristos din faşă! La 
propriu din faşă! Şi aşa se va termina 
cu El. De aceea a încercat să-L, omoa- 
re în toate chipurile pe Hristos din 
faşă. Dar Dumnezeu L-a acoperit. 


Apoi s-a născut Biserica. Acum dia- 
volul nu-şi mai permitea să rateze! 
Dacă ar fi reuşit să o sfarme, venirea 
lui Hristos nu ar mai fi avut niciun 
rost sau folos. Ce a făcut cu Hristos, 
începând din faşă, a încercat şi cu 
Biserica. De-abia Se pogorâse Duhul 
Sfânt, şi deja a început prigoana, 
prin Sf. Ap. Ştefan, apoi prin Sf. Ia- 
cov, fratele Domnului. 


Diavolul nu a acţionat direct, ci prin 
oamenii lui, prin sistemele omenești 
pe care a pus mâna. În primele vea- 
curi, marea izbândă a diavolului a 
fost că prin diaspora evreiască răs- 
pândită în toată lumea (căci erau 
comercianţi), a reuşit să stârnească şi 
să ridice împotriva creştinilor siste- 
mul judiciar, politic şi militar roman. 
Atunci a început împotriva Bisericii o 
persecuție romană sistematică, după 
toate rânduielile, iar creştinii au de- 
venit inamicii publici nr. 1. „Non licet 
esse vos!” — voi nu aveţi voie să exis- 
taţi! Acesta era un decret dat de îm- 
păraţii romani împotriva creştinilor. 
Cu câtă perfidie s-a stârnit Justiţia 
romană cu toate legile ei - un întreg 
sistem - împotriva creştinilor! Justi- 
ţia care avea ca dicton „fiat justitia, 
pereat mundi”, adică mai bine să 
piară lumea, decât să fie făcută vreo 
nedreptate. Or, prin perfidia vrăj- 
mașşilor Bisericii s-a reuşit răs- 
turnarea acestui sistem juridic 
împotriva creştinilor, adică îm- 
potriva celor mai drepţi, mai 
harnici şi mai nepericuloşi oa- 
meni din Imperiu. Să ne amintim 
ce le-au făcut Sfinţilor Apostoli şi 
urmaşilor acestora, oameni sfinţi! Ii 
urmăreau din cetate în cetate şi în- 
cercau să dezavueze întreaga lor pro- 
povăduire. 


(va urma) 

EVANGHELIA 
de la Matei (2) 





„Cuvintele“ lui lisus sunt grupate 


tematic în cinci mari cuvântări: 
Predica de pe Munte; Cuvântare 
apostolică (despre misiunea Sf. Apos- 
toli); Cele şapte parabole despre Im- 
părăţia cerurilor; Cuvântul despre 
purtarea în Biserică; Cuvântul despre 
a doua venire a Mântuitorului. Ideea 
centrală, cea care străbate ca un fir 
roşu întreaga Evanghelie, este aceea a 
Impărăţiei cerurilor pe care o înteme- 
iază Hristos. lar scopul Sf. Matei 
este să dovedească faptul că 
Domnul Hristos este Mesia cel 
prezis de profeţii Vechiului 'Testa- 





ment şi că în persoana Sa s-au înde- 
plinit toate vechile profeţii. 


Sf. Matei e un scriitor plin de modes- 
tie, iar stilul limbii sale este echili- 
brat, plin de armonie, dar şi so- 
bru totodată. Se foloseşte mult de 
simbolistica numerelor (de exemplu 
cifra 7). Pe parcursul timpului, mai 
mulţi părinţi și teologi au lăsat tâlcu- 
iri la această evanghelie, dintre care 
cele mai cunoscute sunt ale Sf. Ioan 
Gură de Aur și ale Sf. Teofilact al Bul- 
gariei. Este Evanghelia din care se 
citeşte cel mai mult în timpul anului 
la Sf. Liturghie. 











Maică stareță Serafima, nu ați mai 
avut ispite să plecaţi la Lăpuş? 


Şi în ziua de azi am... Gândul meu e 
acolo. Acolo am crescut. Nu pot să 
uit locul. Apoi au venit alte maici 
(Elefteria, Elisabeta, Macaria) şi su- 
rori. Acum suntem 7. 


Atunci ați început să reparați toate. 
Cum ați reuşit? 


Ştiţi cum am reușit? Cu un mic ate- 
lier de broderie și croitorie. Am în- 
ceput să facem veşminte preoţeşti, 
întâi la protopopul de Ineu. Apoi 
dânsul a dat o comandă de veșminte 
pentru toţi preoţii din zona Ineului. 
Și asta ne-a ajutat foarte mult. 


A trebuit să refaceți tot? 


Da, de la ziduri la interior. Totul a 
trebuit spart, înlocuit, izolat (iarna 
era un vânt şi un frig în primul 
an...). Era ca un grajd de la colec- 
tv... 


Iar biserica? 


Părintele Visarion care acum e în Sf. 
Munte, a vrut să facă o biserică lân- 
gă Ineu, la Moara cu noroc. Dar tot 
nu s-a rânduit, iar apoi i s-a spus să 


Interviul săptămânii 


Din raiul Maramureşului 
in pust(i)a ARADULUI (2) 





trimită meşterul aici la noi, că nu 
avem biserică. Și ne-a dat una ve- 
che, de lemn. Apoi a venit primarul 
și ne-a văzut izolate şi a apărut dru- 
mul acesta asfaltat. 


Cum ați ajuns să vă spovediți la 
părintele Ștefan? 


Noi în Maramureş ne-am spovedit 
la un părinte bun, părintele Serafim 
Man (a fost stareţ al mănăstirii 
Rohia — n.n.). Când am venit aici, 
eram ca într-o ţară străină, că nici 
ba nu o înţelegeam bine, era altfel 
decât la noi în Maramureş. 


Apoi am avut şi aici un duhovnic, 
dar parcă nu ne puteam descărca 
sufletul. Aşa îmi spuneau și celelalte 
maici. Şi am început să cerem în 
rugăciune un duhovnic după inima 
noastră, să ne poată ajuta şi alina. 


Apoi au început să ne spună mai 
mulţi oameni și preoţi că ar fi bine 
să ne spovedim la părintele Ştefan, 
că e duhovnic bun. L-am văzut şi 
auzit şi la o conferinţă în Ineu şi ne- 
am hotărât. Sfinţia sa nu a vrut de la 
început, ne spunea că e departe, că 
e preot de mir, dar noi am insistat şi 
până la urmă ne-a primit. Când pă- 


rintele Ștefan vine la noi, parcă e 
sărbătoare! Dacă ne-ar da numai un 
sfert din bucuria lui! 


De o vreme încoace biserica mă- 
năstirii s-a înfrumusețat şi s-a îm- 
bogăţit. Azi aveți pictură nouă şi 
multe moaşte. 


Am dorit să pictăm pereţii bisericii, 
dar pentru că lemnăria nu permite 
acest lucru, am comandat mai mul- 
te icoane mari cu sfinţi români la 
pictorul arădean Sabin Chinteoan. 
Dintre moaştele pe care le avem în 
biserică la închinare, cele mai mari 
bucăţi (şi chiar sunt mari!!! - n.n.) 
sunt ale Sf. Mari Mucenici Dimitrie, 
Gheorghe şi Pantelimon, ale Sf. Ap. 
Petru, Sfinţilor Impărați Constantin 
şi Elena. 


Cine a fost la Tămand nu poate 
uita nici mireasma minunată care 
izvorăşte din moaştele Sfinţilor 
Martiri Brâncoveni (n.n.). 


Cu ajutorul lui Dumnezeu, în acest 
an se va face şi târnosirea (sfinţirea) 
bisericii. 


Vă mulțumim! Să vă ajute Dumne- 
zeu în toată lucrarea şi să ne pome- 
niți şi pe noi în rugăciuni! 


